kaerle etc. allen den ghenen die desen onsen brieve
zullen sien oft hoiren lesen saluyt wy hebben ontfangen
die oetmoedighe supplicatie van ian van dryele inhoudende
hoe dat hy tusschen twee oft drye jaeren geleden hem zynde
ter luythaegen by onser stadt van antwerpen ende liggende
in zyn bedde aen hem suppliant gecommen is ten geheeten
jacques de ratte die geleent begheerde te hebben wat
ghelts op welcke zyn begheerte hy suppliant hem leende
vier phls philips? guldenen ende want de selve jacques egh$
devoir en dede hem zyn ghelt weder te ghevenen soe is
gebuert dat opden meydach lestleden hy suppliant inder
voirs. onser stadt van antwerpen ontmoetende den voirs.
jacques omtrent der camerstrate opden hoeck vanden on$
straetken hem vraeghde onder andere woerden wanneer
hy hem betaelen soude vander iiii phls guldenen die hy hem
inder luythaegen leende in vrientscap waer op de selve
jacques wel by dranck weesende hem suppliant met gramm$
moede antwoerde dat hy hem nyet en woude gheven op
welcke woerden de selve suppliant hem vraeghde waer om
en wilde my nyet betaelen seyde daer op de selve jacq$
myn ghelt is my met botten ende dobbelen affghewonnen
daer teghen de selve suppliant seyde waer om segdy dat het
zyn zoe goede luyden als ghy oft ick zyn op welcke
woerden hy jacques den selven suppliant antwoirde daer
liech dy aen ick ben beter dan ioncker hendrick vande$
elst denoterende daer tegen hy inder luythagen gespeelt
hadde ende ghy met allen uwen geslachte de welck$
iniurieuse woerden ende andere hy suppliant hoorende die
nyet wel en waeren te verdraghen zoe heeft hy zyn
rapiere van scheyden getoghen ende daer mede den selve
jacques geslaegen metten platte op zyn hooft in
zulker vuegen dat de bonnette hem vander hooffde viel
ende dien slach gegeven hebbende heeft hy suppliant zyn
rapier weder in zyn scheyde gesteken ende ghinck
zynder verden den welcken de selve jacques ter stont
volghende met eenen langhen vuytgetoghen opsteeker in zyn hant
om den selven suppliant te evelen van zynen lyve dwelck
merckende des suppliants diener roepende tot zynen meester wacht
u meester dewelcke woerden hy suppliant hoirende hem
omkeerde en het selve syende zoe heeft hy zyn voirs.
rapier wederom vuytgetoegen om hem te deffenderen seggende
totten selven jacques en compt my nyet naerder dan myn
rapier lanck en is op welcke woerden nyet achtende soe
heeft de selve jacques hem zelven gevoirdeert om den suppliant
inne te loopenen ende is in zulcker manieren ende vueghen
inde voirss. rapier geloopen tot twee oft drye mael
nyet tegenstaende dat de suppliant altyt erselde den selven
suppliant stekende drye oft vier steken doer zyn cappe
ende doer de mouwen van zynen rock metten welcken
loop de voirs. jacques twee wonden inde borst ende
buyck creegh ende een in zyn been ende tselve gevuelende
heeft hy zynen voirs. opsteeker naeden suppliant geworpen
doer zyn cappe ende rock naeden welcken worp die
goede lieden tusschen beyde gecommen zyn de suppliant is
vertrocken nae zynder moeder huys ende de selve jacques
is gegaen naer des barbiers huys om hem te doen
vermaecken vanden voirs. wonden ende vermaect wesende
is hy voirts van daer naer huys gegaen daer hy gelegen
heeft omtrent xiiii daegen ombegrepen soe langhe
dat de wonden vander borst ende buyck geheelt waeren
nyettemin mits de quade bewaringhe cleyn acht den
steeck die hy int been hadde ende soe die surgynen willen
seggen mits der versuymptheyt vanden afflininghen soe
is hy naeden selven tyt daer aff gestorven hoe wel nochtans
de voirs. steeck gheen dootlycke wonde en was dwelck
den suppliant vuyt gronde zynder herten leet is ende al
eest zoe dat de voirs. afflininghe selve doirsaeck is geweest
van zynder afflinicheyt in zyn leven zeer periculeus hebbenen
twee ongevallen gedaen ende lesten zonder woerden
oft gekyff te hebbene zeer moerdaetlyck daer aff hy ten
daghe van zynder afflinicheyt noch ballinck was ende dat
de suppliant zonder iactancie te sprekene is van goeden eerlyck$
ouders staende tot goeden naeme ende fame ende tghene
dat geschiet is is genouch geschiet verweeren zynde
lyffs dat daerom hier aff hy qualyck met rechte waere$
te belasten nyettemin soe heeft hy de geinteresseerde party$
voldaen ende vernueght nochtans de selve suppliant onts$
die strangheyt van rechte en heeft hem yesindert noch $
soude voirtaene nyet dorren houden blyven wandelen noc$
verkeeren onder ons in onsen voirs. lande van brabant oft
overmaest het en waer dat hem daer op by ons en wordde$
versien van onser zunderlingher gracien ende genaede
ende hem daer op gegeven ende verleent wordden onse oep$
brieven van remissien in behoirlycken formen om de
welcke hy ons oetmoedelyck heeft doen bidden waerom
zoe eest dat ghemerct tghene des voirs. is wy ter bed$
des voirs. suppliants geneyght ende willende altyt
ende besundere te desen maele gracie ende genade prefere$
ende voirtkeeren voer strangheyt van rechte hebben den
voirs. suppliant ingevalle als boven quytgesconden ende
vergheven schelden quyte ende vergheven vuyt onser rech$
wetentheyt ende van zunderlinger gracien overmidts desen onsen
brieve den voirs. dootslach ende alle penen boeten kueren ende
bruecken het zy van lyve leden oft goeden in die welcke hy
overmits ende vuyt saecken vanden voirs. dootslage eenich $
teghen ons ende den gerichte gevallen mach zyn stellende
als van desen den voirs. suppliant wederomme in zynre eeren
goeden naeme ende famen ende tot allen zynen goeden nijet
verbuert zynde op dat hy eenighe heeft hem oirlovenen ende
consenterenen dat hy dyen nyet tegenstaende sal moghen
commen blyven keeren ende verkeeren alomme bynnen onser voirs.
lande van brabant ende overmaese gelyckerwys ende
alsoe hy dede voere die geschiedenisse vanden voirs. feyte
imponerende hier aff een eeuwich geswych onsen procureur
van brabant ende allen anderen onsen officieren dien dat
eenichssinds aengaen mach satisfactie ieest ende voer
al gedaen den partyen geinteresseert zoe verre die
alnoch nyet gedaen en syn civilyck alleenen ende behoudelyck
dat tot dien de voirs. suppliant gehouden zal zyn dat aen ons
civilyck te beteren nae de gelegentheyt ende exigencie
vander stuck ende die faculteyt van zynen goeden ter
arbitraigen ende taxatien van onsen lieven ende getruwen
ridder cancellier heeren adolfnen vander noot ende anderen
van onsen raede geordineert in barbant voirs. dat voere
hen geroepen die ghene die daer om zullen behoiren geroepen
te zyne zy procederen ende doen procederen totter
verifficatien ende internemente van desen ende totter
arbitraigen vander voirs. civilder beternissen inder manieren
ende alzoot behoiren sal ende dien gedaen ende de
voirs. civile beternisse gearbitreert getaxeert ende
betaelt zynde in handen vanden ghenen van onser rentmeesteren
dien dat behoiren zal ende de welcke gehouden zal
wesen ontfanck te maecken tot onsen behoeff ontbieden
wy voerts ende bevelen den selven onser cancellier
ende anderen luyden van onser voirs. raede onsen
drossaet van brabant meyere van loevenen amptman
van bruessel schoutheten van antwerpen ende
vanden bossche ende allen anderen onsen ambachteren
richteren ende dieneren ons voirs. lants van brabant
ende overmaze ende den ambachteren richteren ende
dieneren vande smaelen heeren inden selven onsen lande
geseten ende hueren stedehouderen nu zynde ende naemaels
wesende dat zy ende een iegelyck van hen alsoe hem
toebehoirt den voirs. suppliant van deser onser voirs.
gracien remissen ende quytscheldinghen doen ende laeten
rastelyck ende vredelyck genyeten ende ghebruycken tot
eeuwighen daghen inder manieren voirscreven sonder
hem daer teghen te doene oft te laeten geschienen aen
zynen voirs. lyve leden oft goeden eenighen hinder stoot
oft letsel ter contrarien maer zoe verre de voirs.
suppliant oft zyne voirs. goeden nyet verbuert zynde
waeren ten ocsuyne van desen aengetast gearrestheert
oft gecommert zy die zonder vertreck ontslaen ofte
sy hier af verantwordt
byden ontfanger
vanden exploiten
doen ontslaen ende stellen tot volcomender delivrancien
want ons alsoe gelieft ende wy dat gedaen willen
hebben behoudelyck ons in allen anderen zaecken
onsen rechte ende een yeghelyck des zyns ende d$
toirconden hebben wy onsen zegel hier aenen doen hangh$
gegeven in onser stadt van antwerpen inde
maent van novembri int iaer onsheeren duysent
vyffhondert ende virendertich ende van ons en
keyserycke tsesthienste ende van onsen rycke
van spaengnen beyde cecillien ende anderen twintichste
aldus stont gescreven opte plycke byden keyser ende
gheteekent zype visa recepta
ghecollacionneert tegens
doriginale brieven by my
decock